Hópurinn gekk á dögunum á Vífilsfell í einstakri veðurblíðu . Þessar skemmtilegu myndir tók Ingólfur Björn sem er að ljúka sínu fjórða ári með Fjallafélaginu . Þetta var næstsíðasta ganga ársins en að venju er gengið á Úlfarsfell á gamlársdag . Þetta var ein af þessum göngum þar sem enginn langaði til að fara heima eftir gönguna ; það líður öllum bara svo vel í veðurstillunni - fegurðin allt í kringum og lungum full af súrefni . Vífilsfellið er skemmtilegt en reynir á mann því blessuðu móbergsklappirnar á efri hlutanum geta verið hálar og það átti við þennan dag . Við vorum á hálkubroddunum og svo er búið að setja upp kaðal sem er afskaplega kærkomið fyrir göngufólkið .